  Виталий Пронин Иж кар Думаысь 6 депутатъёс дырызлэсь вазь мандатъёстэк кыльыны быгатозы. Герӟаськемын со выт сярысь декларациоссэс тыро-пыдо дасямтэенызы. Нырысь Прокуратуралэн 41 депутат пӧлысь 21-езлэн документъёссы пумысен юанъёсыз кылдӥз вал. Но тросэзъя ваньмыз интыяз пуксиз, валамон луиз. Озьы списоке кылизы на 6 депутатъёс, соос пӧлын - Алексей Гарипов, Дмитрий Чистяков, Денис Балакин, Дмитрий Данилов, Сергей Иванов но Сергей Шишкин. Прокуратура вазиськиз ни судэ декларациоссэс умойтэм дасям депутатъёслэсь мандатъёссэс басьтон вылысь. Элина Кумачёва Теги: Ижкар  